作者：赵彦端
词牌/韵律：看花回

paragraphs: 端有恨，留春无计，花飞何速。
槛外青青翠竹。
镇高节凌云，清阴常足。
春寒风袂，带雨穿窗如利镞。
催处处、燕巧莺慵，几声钩輈叫云木。
看波面、垂杨蘸绿。
最好是、风梳烟沐。
阴重熏帘未卷，正泛乳新芽，香飘清馥。
新诗惠我，开卷醒然欣再读。
叹词章、过人华丽，掷地胜如金玉。